
A sziszegő szappanok világa

A sziszegő szappanok világa
TDK dolgozatomban a sziszegő szappanokkal, azaz a parfümökkel foglalkozom kicsit mélyebben.
Egy kis történelmi áttekintéssel indítok, hogy honnan is ered az emberek parfüm imádata. Aztán fontos megemlíteni a parfümök gyártóit, tehát kitérek arra, hogy a mai világban hol és kik foglalkoznak parfüm-előállítással. Miután elkészítettek egy parfümöt, azt a világ bármely pontján megvásárolhatják az emberek. De ahhoz, hogy odáig eljussanak a parfümök, sok mindenre – többek között különböző szabályokra - van szükség, amiket be kell tartani. Itt elsősorban az EU-ban alkalmazott jogszabályokat mutatom be. Azt is érdemes megvizsgálni, hogy milyen hatással voltak a vámok eltörlései és a szabad kereskedelem a parfümök adás-vételére.
A továbbiakban bemutatok egy érdekes céget, az FM Group-pot, amely minőségi parfümöket kínál a vevők számára , de a jóval a bolti ár alatt. Sajnos sokan nem ismerik ezt a céget és magát a rendszert sem. Mélyinterjút készítek Bedő Dániellel, aki FM tag, és ő elmeséli, hogy hogyan is működik ez a rendszer, hogyan jut el a parfüm a megrendelőkig, hogyan lehet valaki FM tag, hogyan kapják a fizetést, akik árulják a termékeket, illetve, hogy milyen jutalékrendszer működik náluk. Dolgozatomban készítek egy összehasonlítást, amelyben bemutatom, hogy az egyes boltokban, elsősorban drogériákban ( DM, Rossmann és Müller) és az FM-nél milyen áron illetve minőségben lehet parfümöt rendelni, vásárolni.
A továbbiakban pár szót szólok a hamisított árukról is. Kevesen tudják, hogy ezek árusítása törvényellenes, és különböző jogszabályok vonatkoznak a hamis termékek árusítására.
Végzek egy kérdőíves kutatást, mely többek között olyan kérdésekre keres válaszokat, hogy az emberek mennyire szeretik a parfümöket, milyen gyakran vásárolnak, milyen értékben, és kinek. Az egyik fontos kérdés, amire keresem a választ, hogy a márka vagy az illat az ami fontos a vevők számára, a másik pedig az, hogy ismerik-e az FM Group-ot.
A kérdőív kiértékelése alapján igyekszem következtetéseket levonni az emberek parfümvásárlási-magatartásáról, és ha sikerül, összefüggéseket keresek a megkérdezettek anyagi helyzete valamint parfümválasztási szokásai között.Reményeim szerint arra is fény derül a kérdőívek feldolgozása során, hogy az FM Group sokak számára ismert a parfüm-piacon.



